钦定古今图书集成/理学汇编/学行典/第230卷 > 《旌孝》黄佐
## 钦定古今图书集成/理学汇编/学行典/第230卷 > 《旌孝》黄佐

“嗟！赤坎兮崇岵，搴桥枝兮采芳杜。君之去兮何时？鱼
鳞鳞兮环堵。芝楣兮兰楔，草生兮罗户。亲莫亲兮子
父，哀莫哀兮危苦。引铦刀兮刲股，吁旻天兮悯下。神
灵降兮疗寤，斑斓衣兮兴舞。丹诚通兮齐肃，播夭寿
兮在予。羌遐举兮高寻，葛藟兮稷森森。恍冞入兮有
人，乌哑哑兮遗之音。谁可与兮晤语？魂彷彷兮泪涔”
涔，长吁唏兮淹息。浮云郁兮昼阴，世溷兮回极。心陫
侧兮兹禽，骖螭兮高驼，君不可兮下临。彼鲍篚兮毒
蔓，衣夫锦兮撄金。君回翔兮俫下，唶枭獍兮奚心？